Рециклирането спестява пари, избягва се използването на депа за отпадъци и най-вече полезно е за всички и е лесно за използване. За да разберем ползата от рециклирането ние трябва да разгледаме целия жизнен цикъл на даден продукт – от добива и преработката на суровия материал, след това в производството на продукт до окончателното му изхвърляне от употреба. Рециклирането създава система – затворен цикъл, при която излезлите от употреба продукти се връщат обратно при производителите за използването им в нови продукти. Това предотвратява замърсяване и унищожаване, което се случва, когато нови материали например дървета или метали се извличат от природата.